Ha útlemondás-biztosítást is kötsz az utazás előtt, akkor biztonságban tudhatod magad, mert ebben az esetben nem veszik el a pénzed, hanem a biztosító kártalanít. Viszont tudnod kell, hogy ez nem vonatkozik arra a helyzetre, hogy meggondoltad magad, csak arra, ha az utazás előtt egy váratlan esemény miatt kell lemondanod az utazást. A váratlan esemény lehet betegség, haláleset, válás, vagy akár egy sikertelen vizsga is. Az útlemondás-biztosítás akkor is jól jöhet, ha az úton történik valami, ami miatt meg kell szakítanod az utazást, és emiatt haza kell utaznod.